Թվին Փիքս

«Թվին Փիքս» (անգլ.՝ Twin Peaks), ամերիկյան դրամատիկական հեռուստասերիալ է, որը ստեղծել են ռեժիսոր Դեյվիդ Լինչը և սցենարիստ Մարկ Ֆրոսթը։ Պրեմիերան կայացել է 1990 թվականի ապրիլի 8-ին ԱՄՆ-ում։ Սերիալի գործողությունը տեղի է ունենում հորինված քաղաքում, որը կոչվում է Թվին Փիքս, այն գտնվում է Վաշինգտոն նահանգի հյուսիս-արևմուտքում կանադական սահմանին մոտ։
Սերիալը բաղկացած է 3 եթերաշրջանից (48 սերիա)։ Առաջին եթերաշրջան — 8 դրվագ (պիլոտային սերիան գումարած 7 դրվագ) և երկրորդ եթերաշրջան - (22 դրվագ)։ Լինչը նկարահանել է վեց դրվագ, մնացած դրվագները նկարահանել են հրավիրված ռեժիսորներ։ Սերիալի համապրոդյուսեր էր հանդես եկել Ահարոն Սեմփլինգի ընկերությունը, վարձույթով զբաղվել էր Worldvision Enterprises ընկերությունը։
Սերիալը առաջին անգամ եթեր է հեռարձակվել ԱՄՆ-ի American Broadcasting Company ալիքով 1990 թվականի ապրիլի 8-ից 1991 թ. հունիսի 10-ը։ Պրեմիերան էկրանների մոտ էր հավագել 8,15 մլն մարդ։
2007 թվականին "Time" ամսագիրը ընդգրկել է սերիալը Բոլոր ժամանակների լավագույն TV-շոուների ցանկում:
1992 թվականին նկարահանվել է հեռուստասերիալի պրիքվելը «Թվին Փիքս. Կրակի միջով» ֆիլմը, որը ամերիկյան վարձույթում ձախողվել է։
2017 թվականի մայիսի 21-ին սկսվել է երրորդ եթերաշրջանի ցուցադրությունը, որը բախկացծ է 18 դրվագներից։ Նկարահանումները սկսվել էին 2015 թվականի աշնանը և ավարտվել 2016 թվականի ապրիլին։ Նոր եթերաշրջանի բոլոր դրվագները նկարահանել է Լինչը։


== Սյուժե ==
Սերիալի հիմնական սյուժետային գիծը առաջին 16 դրվագներում է՝  ՀԴԲ-ի հատուկ գործակալ Դեյլ Քուփերը մեկնում է Թվին Փիքս հետաքննելու բարձր դասարանների աշակերթուհու Լորա Փալմերի սպանությունը։
Գործողությունը տեղի է ունենում 1989 թվականին և յուրաքանչյուր դրվագը իրենից ներկայացնում է մեկ օր ըստ իրադարձությունների ժամանակագրության։


== Երաժշտություն ==
Սերիալի սաունդթրեքը գրել է ավանգարդ-ջազային կոմպոզիտոր Անջելո Բադալամենթին, նա նաև աշխատել է Դեյվիդ Լինչի այլ ֆիլմերի սաունդթրեքի վրա (նրանց համագործակցությունը սկսվել է «Կապույտ թավիշ» ֆիլմից)։ Սերիալի գլխավոր երաժշտական թեման է դարձել ամերիկյան դրիմ-փոփ-երգչուհու Ջուլի Քրուզի "Falling" երգը, իսկ տեքստը գրել է ինքը՝ Դեյվիդ Լինչը։


== «Թվին Փիքս»-ի DVD և Blu-ray ==
Սերիալի առաջին եթերաշրջանը թողարկվել է 2001 թ. դեկտեմբերի 18-ին։ Երկրորդ եթերաշրջանը 2007 թ. ապրիլի 3-ին։
2007 թվականի հոկտեմբերի 30-ին դուրս է եկել բացառիկ թողարկումը, որը ներառում է երկու եթերաշրջանը, փորձնական սերիայի այլընտրանքային տարբերակը, մի շարք հեռացված տեսարան և ավելին։
Blu-ray-ը դուրս է եկել 2014 թվականի հուլիսի 29-ին։ Այն ընդգրկել է 2 եթերաշրջան, «Թվին Փիքս. Կրակի միջով» ֆիլմը, հեռացված տեսարան և լրացուցիչ նյութեր։


== Փառատոնային մշակույթ ==
«Թվին Փիքսի» փառատոնները բազմաժանր են և լայնատարած։ 2017 թվականին Մոսկվայում տեղի է ունեցել առաջին փառատոնը։


== Ծանոթագրություններ ==


== Գրականություն ==
David Lavery Full of Secrets: Critical Approaches to Twin Peaks. — Wayne State University Press, 1995. — 296 с. — ISBN 0-8143-2506-8
Stephen Tropiano TV Towns. — Нью-Йорк: TV Books L.L.C., 2000. — 160 с. — ISBN 978-1-57500-127-2
David Bushman, Arthur Smith Twin Peaks FAQ: All That's Left to Know About a Place Both Wonderful and Strange. — Applause Theatre & Cinema Books, 2016. — 400 с. — ISBN 978-1495015861
Eric Hoffman, Dominick Grace Approaching Twin Peaks: Essays on the Original Series. — McFarland, 2017. — 277 с. — ISBN 978-1476671277
Chris Rodley Lynch on Lynch. — Կաղապար:Нп3, 1997. — 336 с. — ISBN 978-0571220182
Jennifer Lynch The Secret Diary of Laura Palmer. — Կաղապար:Нп3, 1990. — 192 с. — ISBN 978-1451662078


== Հղումներ ==
«Թվին Փիքս» CBS կայքում (անգլ.)«Թվին Փիքս» հոդվածը Curlie-ում (ըստ DMOZ-ի) (անգլ.)